38. ΒΑΣΙΛΙΚΟΝ ΔΙΑΤΑΓΜΑ της 20/22 Ιουν. 1961 (ΦΕΚ Δ΄ 69) Περί μη εφαρμογής στοών εις Μνημειακά κτίρια. Έχοντες υπ’ όψιν τας διατάξεις του άρθρ. 9 του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ιδόντες την υπ’ αριθ. 194/1961 γνωμοδότησιν του Συμβουλίου Δημοσίων Έργων, Τμήμα Μελετών, ως και την υπ’ αριθ. 341/1961 γνωμοδότησιν του (Αντί της σελ. 294,03(γ) Σελ. 294,03(δ) Τεύχος 646-Σελ. 101 Σχέδια Πόλεων 23.Δ.α.35-38 Συμβουλίου της Επικρατείας, προτάσει του Ημετέρου επί των Συγκοινωνιών και Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-1.Αι κατ’ εφαρμογήν των ισχυουσών διατάξεων επιβαλλόμεναι στοαί κατά την πρόσοψιν των κτιρίων, δεν εφαρμόζονται προκειμένου περί κτιρίων, χαρακτηριζομένων ως διατηρητέων Μνημείων, δυνάμει του Νόμ. 1469/1950 «περί προστασίας ειδικής κατηγορίας οικοδομημάτων και έργων τέχνης κλπ.» (ΦΕΚ 169 Α΄) και του άρθρ. 52 του Νόμ. 5351/1932 «περί Αρχαιοτήτων» (ΦΕΚ 93/Α), εάν υφίσταται ο ανωτέρω χαρακτηρισμός αυτών. 2.Τα ανωτέρω ισχύουσι και επί συμπληρώσεων ή επεκτάσεων των ως άνω κτιρίων εφ’ όσον αύται αποτελούν ενιαίον αρχιτεκτονικόν σύνολον. Εις τον αυτόν επί των Συγκοινωνιών και Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 